ভারতীয় রিজার্ভ ব্যাংক
প্রথম বিশ্বযুদ্ধের পর অর্থনৈতিক সমস্যার মোকাবিলায় ১৯৩৫ সালে কেন্দ্রীয় ব্যাঙ্ক স্থাপিত হয়। ভারতীয় কেন্দ্রীয় ব্যাঙ্ক স্থাপিত হয়েছিল হিলটন ইয়াং কমিশনের সুপারিশ ক্রমে। ১৯২৬ সালে উক্ত কমিশন রিপোর্ট জমা দিলেও, ব্যাঙ্ক প্রতিষ্ঠিত হতে আরও নয় বছর সময় লাগে। ভারতীয় রিজার্ভ ব্যাংকের প্রস্তাবনায় (Preamble) ব্যাঙ্কনোট প্রচলন নিয়ন্ত্রণ, ভারতের আর্থিক স্থিতাবস্থায় বজায় রাখার স্বার্থে মজুত অর্থ রক্ষা এবং দেশের স্বার্থে মুদ্রা ও ঋণব্যবস্থা নিয়ন্ত্রণে রিজার্ভ ব্যাঙ্কের প্রধান কাজ বলে উল্লেখ করা হয়েছে। রিজার্ভ ব্যাঙ্কের কেন্দ্রীয় কার্যালয় প্রথমে বাংলার কলকাতায় স্থাপন করা হলেও ১৯৩৭ সালে তা স্থায়ীভাবে বোম্বাইতে (অধুনা মুম্বই) স্থানান্তরিত করা হয়। ব্রহ্মদেশে জাপানি আগ্রাসনের পূর্বে এবং পরে ১৯৪৭ সালের এপ্রিল মাস পর্যন্ত রিজার্ভ ব্যাংক ব্রহ্মদেশের কেন্দ্রীয় ব্যাংক হিসেবেও কাজ করেছে। উল্লেখ্য, ১৯৩৭ সালেই ব্রহ্মদেশকে ভারত থেকে বিচ্ছিন্ন করা হয়। ১৯৪৮ সালের জুন মাসে স্টেট ব্যাংক অফ পাকিস্তান কার্যকরী হওয়ার আগে পর্যন্ত ভারতীয় রিজার্ভ ব্যাঙ্ক পাকিস্তানের কেন্দ্রীয় ব্যাঙ্কের কাজও করেছে। শেয়ারহোল্ডারের ব্যাঙ্ক হিসেবে প্রতিষ্ঠিত হলেও ১৯৪৯ সালে রাষ্ট্রায়ত্ত্বকরণের পর ভারতীয় রিজার্ভ ব্যাঙ্কের কর্তৃত্ব সম্পূর্ণতই ভারত সরকারের হাতে চলে যায়।
হরিদ্বার জেলা
অত্যন্ত ভালো সেচের সুবিধাযুক্ত এই জেলার প্রধান অর্থনৈতিক ভিত্তি কৃষি। ১৯৬০-এর প্রাক্-উত্তরাঞ্চলে কেন্দ্রীয় সরকারের মালিকানাধীন পাবলিক সেক্টর ইউনিট(পিএসইউ) ভারতীয় ড্রাগস অ্যান্ড ফার্মাসিউটিক্যালস লিমিটেড (আইডিপিএল) এবং ভারত হ্যভি ইলেকট্রিক্যালস লিমিটেড (ভেল) প্রতিষ্ঠার সাথে শিল্পায়ন শুরু হয়েছিল। উত্তরাখণ্ডের রাজ্য শিল্প উন্নয়ন কর্পোরেশন (সিডিসিএল) এখন শিল্পায়নকে উৎসাহিত করার জন্য, হরিদ্বারের কাছে শিবালক নগর সংলগ্ন জেলার একটি নতুন 'শিল্প উন্নয়ন অঞ্চল' প্রতিষ্ঠা করেছে; হিন্দুস্তান লিভার, ডাবর, মাহিন্দ্রা অ্যান্ড মাহিন্দ্রা ও হাভেলের মত শিল্পপ্রতিষ্ঠানগুলির এই অঞ্চলে তাঁদের কারখানা প্রতিষ্ঠা করায় শিল্পের অগ্রগতি তরান্বিত হয়েছে। এছাড়াও জেলার অর্থনীতির অন্যতম ভিত্তি পর্যটন শিল্প, সারা বছর আগত হিন্দু তীর্থযাত্রীরা জেলার অর্থনীতিতে উল্লেখযোগ্য ভূমিকা রাখেন। ভারতীয় রেলওয়ের হরিদ্বার রেলওয়ে স্টেশন ভারতের সকল অংশে সংযোগ করে।
দিল্লি এবং মানা পাস-এর মধ্যে সংযোগ রক্ষাকারী জাতীয় মহাসড়ক ৫৮, , হরিদ্বারের মধ্য দিয়ে যায়।
নিকটতম বিমানবন্দরটি দেরাদুন-এর জলি গ্র্যান্ট বিমানবন্দর, যদিও নতুন দিল্লি-র ইন্দিরা গান্ধী আন্তর্জাতিক বিমানবন্দর বেশি ব্যবহৃত হয় হরিদ্বারের যোগাযোগ রক্ষা করার জন্যে।